text: Hærvejsmotorvej er ulogisk
  29 marts 2011 kl. 07.45
  Det er fuldstændig ulogisk at føre en hærvejsmotorvejden fra Billund til Kolding. Det vil bare give endnu mere trafik i et i forvejen presset område, siger folketingsmedlem.
  En ny en hærvejsmotorvej er en god idé, siger Venstres folketingsmedlem Hans Chr. Thoning fra Oksbøl i en kommentar til forslaget fra politikere og erhvervsfolk i Hærvejskomiteen.
  Bare ikke med den foreslåede linieføring.
  Thoning foreslår i stedet en hærvejsmotorvej, der fra Billund fortsætter direkte sydpå til Vejen, derfra videre øst om Ribe og Tønder og som syd for grænsen forbindes med en motorvej til Hamborg.
  - En ny motorvej handler ikke kun om at afvikle trafik, men også om at skabe mobilitet i hele landet. Derfor giver det mere mening at koble disse byer på trafiknetværket, end at føre mere trafik over Kolding, siger Hans Chr. Thoning.
  